Source: https://finlex.fi/fi/laki/alkup/1994/19941534
Timestamp: 2019-11-17 12:21:54+00:00

Document:
Asetus saamelaisvaltuuskunnasta annetun asetuksen… 1534/1994 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1994 › 1534/1994
1534/1994
Asetus saamelaisvaltuuskunnasta annetun asetuksen muuttamisesta
muutetaan saamelaisvaltuuskunnasta 16 päivänä marraskuuta 1990 annetun asetuksen (988/90) 1 §:n 1 momentti, 5 ja 6 §, 8 §:n 2 momentti, 9 §, 10 §:n 3 momentti, 14 §:n 1 momentti sekä 17 ja 19 § seuraavasti:
Saamelaisen väestön oikeudellisia, taloudellisia, sosiaalisia ja sivistyksellisiä oloja sekä saamelaisten erityisoloja muutoin koskevien asioiden valmistelua ja niiden käsittelyn yhtenäistämistä varten on saamelaisvaltuuskunta, joka toimii oikeusministeriön hallinnonalalla.
Saamelaisvaltuuskunta valitsee keskuudestaan puheenjohtajan ja kaksi varapuheenjohtajaa. Puheenjohtajien vaalista on välittömästi ilmoitettava oikeusministeriölle.
Saamelaisvaltuuskunnalla on oikeus ottaa itselleen pääsihteeri, lakimiessihteeri ja toimistosihteeri sekä oikeusministeriön luvalla muuta tarvittavaa henkilökuntaa.
Valtuuskunta voi myös asettaa jaostoja ja oikeusministeriön luvan saatuaan kutsua niihin jäseniksi myös saamelaisvaltuuskuntaan kuulumattomia henkilöitä. Näillä jaostojäsenillä on jaostojen kokouksissa sama asema kuin valtuuskunnan jäsenillä.
Saamelaisvaltuuskuntaan tai sen alaisuuteen kuuluvalle luottamushenkilölle ja asiantuntijalle suoritetaan oikeusministeriön vahvistama korvaus siltä kuukaudelta, jona hän on osallistunut kokoukseen.
Vaalien tuloksen vahvistaa vaalilautakunta. Tuloksesta on ilmoitettava oikeusministeriölle saamelaisvaltuuskunnan asettamiseksi tehtäväänsä seuraavaksi toimikaudeksi.
Tarkempia määräyksiä ja ohjeita vaalien toimittamisesta, vaalien ajankohdasta ja niiden tuloksen laskemistavasta sekä muista vaalien toimittamiseen liittyvistä yksityiskohtaisista seikoista annetaan saamelaisvaltuuskunnan hyväksymässä vaaliohjesäännössä, jonka oikeusministeriö vahvistaa.
Tarvittaessa oikeusministeriö voi antaa tarkempia määräyksiä ja ohjeita saamelaisvaltuuskunnasta ja sen toiminnasta.
1 §5 §6 §8 §9 §10 §14 §17 §19 §

References: §5
 §6
 §8
 §9
 §10
 §14
 §17
 §19